pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘รมช.ประภัตร’ ห่วงพี่น้องประชาชน นำทีมแจกไข่ไก่-น้ำมัน พร้อมมอบหน้ากาก Face Shield
วันพุธที่ 15 เมษายน 2563
‘รมช.ประภัตร’ ห่วงพี่น้องประชาชน นําทีมแจกไข่ไก่-น้ํามัน พร้อมมอบหน้ากาก Face Shield
‘รมช.ประภัตร’ ห่วงพี่น้องประชาชน นําทีมแจกไข่ไก่-น้ํามัน พร้อมมอบหน้ากาก Face Shield แจกบุคลากรการแพทย์ ใน จ.สุพรรณ สู้โควิด-19
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวว่า วันนี้ตนและคณะได้ลงพื้นที่แจกไข่ไก่และน้ํามันพืชให้กับประชาชน เพื่อเป็นการช่วยเหลือบรรเทาความเดือดร้อน พร้อมให้กําลังใจพี่น้องประชาชนที่ได้รับผลกระทบจากปัญหาการแพร่ระบาดเชื้อไวรัสโควิด-19 ณ ตลาดสดเมืองทอง อ.ดอนเจดีย์ จ.สุพรรณบุรี โดยในเบื่องต้นจะทยอยแจกจ่ายให้ครบทั้ง 4 อําเภอ ใน จ.สุพรรณบุรี ได้แก่ อ.ดอนเจดีย์ อ.สามชุก อ.ศรีประจันต์ และ อ.อู่ทอง จากนั้น เดินทางไปยังสํานักงานสาธารณสุข อําเภอดอนเจดีย์ เพื่อมอบหน้ากาก Face Shield หรือหน้ากากป้องกันละอองเชื้อ ที่ทีมงานจัดทําขึ้น เพื่อความปลอดภัยของเจ้าหน้าที่ขณะปฏิบัติหน้าที่ป้องกันการระบาดของเชื้อไวรัสโควิด-19 พร้อมทั้งให้กําลังใจเจ้าหน้าที่ผู้ปฏิบัติงาน
อย่างไรก็ตาม ทางทีมงานได้จัดเตรียม Face Shield ที่ทําขึ้นเพื่อแจกจ่ายให้กับโรงพยาบาลประจําอําเภอ โรงพยาบาลส่งเสริมสุขภาพตําบล (รพ.สต.) แห่งละ 300-500 ชิ้น ซึ่งขณะนี้ได้เริ่มมอบให้กับ โรงพยาบาลใน 4 อําเภอดังกล่าวไปบ้างแล้ว
“ได้สั่งการให้กรมปศุสัตว์เร่งมอบพันธุ์สัตว์ปีกและปัจจัยการผลิต ตามโครงการส่งเสริมการเลี้ยงสัตว์ปีก เพื่อฟื้นฟูเกษตรกรที่ประสบปัญหาอุทกภัย​ และพื้นที่ภัยแล้งที่ผ่านมา เพื่อเป็นอาชีพเสริม ช่วยลดรายจ่าย และเป็นอาหารประเภทโปรตีนในครัวเรือน เพื่อเป็นการช่วยเหลือประชาชนเบื้องต้นทั้งจากสถานการณ์ภัยแล้งและสถานการณ์การระบาดของไวรัสโควิด-19 ในช่วงนี้ด้วย“ นายประภัตร กล่าว
ปัจจุบัน กรมปศุสัตว์ได้ส่งมอบพันธุ์สัตว์ปีก เป็นพันธุ์ไก่พื้นเมือง อายุ 1 เดือน รายละ 30 ตัว หรือพันธุ์ไก่ไข่ หรือพันธุ์เป็ดไข่ อายุ 16- 18 สัปดาห์ รายละ 10 ตัว พร้อมอาหารระยะแรกและปัจจัยการผลิตแล้ว กว่า 5,000 ครัวเรือน จากเป้าหมาย 77,765 ครัวเรือน ตามแนวทางฟาร์มที่มีระบบการป้องกันโรคที่เหมาะสมและการเลี้ยงสัตว์ที่เหมาะสม (Good Farming Management : GFM) ซึ่งเมื่อเลี้ยงต่ออีก 2-3 สัปดาห์ก็จะให้ผลผลิตไข่ได้ โดยเกษตรกรสามารถนํามาบริโภคในครัวเรือนเป็นอาหารประเภทโปรตีน ช่วยลดค่าใช้จ่าย บรรเทาความเดือดร้อนได้ ทั้งนี้ การสนับสนุนพันธุ์สัตว์ปีกดังกล่าวนั้นเป็นการให้ความช่วยเหลือผู้ประสบภัยพิบัติในจังหวัด
ที่ได้รับผลกระทบจากภัยแล้งและอุทกภัยเมื่อปี 2562 รวม 17 จังหวัด โดยได้รับการจัดสรรงบประมาณรายจ่าย รายการเงินสํารองจ่ายเพื่อกรณีฉุกเฉินหรือจําเป็น พ.ศ.2562 จํานวน 378,188,450 บาท ทั้งนี้ มีเป้าหมายที่จะดําเนินการให้แล้วเสร็จภายในเดือนเมษายน – พฤษภาคม 2563 นี้
รัฐบาลไทย-ข่าวทำเนียบรัฐบาล-มท.2 เข้าร่วมพิธี วางพวงมาลาถวายสักการะ สมเด็จพระนเรศวรมหาราช ณ พระบรมราชานุสรณ์ อำเภอดอนเจดีย์ จ.สุพรรณบุรี
วันพฤหัสบดีที่ 26 เมษายน 2561
มท.2 เข้าร่วมพิธี วางพวงมาลาถวายสักการะ สมเด็จพระนเรศวรมหาราช ณ พระบรมราชานุสรณ์ อําเภอดอนเจดีย์ จ.สุพรรณบุรี
มท.2 เข้าร่วมพิธีวางพวงมาลาถวายสักการะสมเด็จพระนเรศวรมหาราช ณ พระบรมราชานุสรณ์ อําเภอดอนเจดีย์ จ.สุพรรณบุรี
วันนี้(25 เม.ย. 61) เวลา 14.00 น. ณ พระบรมราชานุสรณ์ อําเภอดอนเจดีย์ จังหวัดสุพรรณบุรีนายสุธี มากบุญ รัฐมนตรีช่วยว่าการกระทรวงมหาดไทย เข้าร่วมพิธีวางพวงมาลาถวายสักการะสมเด็จพระนเรศวรมหาราช เนื่องในวันคล้ายวันสวรรคตของสมเด็จพระนเรศวรมหาราช
สมเด็จพระเจ้าอยู่หัว ทรงพระกรุณาโปรดเกล้า ฯ ให้ พลเอก ไพบูลย์ คุ้มฉายา องคมนตรี เป็นผู้แทนพระองค์ไปถวายสักการะสมเด็จพระนเรศวรมหาราช โดยมีนายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี นายวีระ โรจน์พจนรัตน์รัฐมนตรีว่าการกระทรวงวัฒนธรรม และนายสุธี มากบุญ รัฐมนตรีช่วยว่าการกระทรวงมหาดไทย ผลัดเวรเฝ้า ฯ
สําหรับวันที่ 25 เมษายนของทุกปี เป็นวันคล้ายวันสวรรคตของสมเด็จพระนเรศวรมหาราช และเพื่อเป็นการระลึกในพระมหากรุณาธิคุณที่พระองค์ได้ทรงทําคุณประโยชน์ต่อชาติบ้านเมืองและปกป้องผืนแผ่นดินไทยเอาไว้ ประชาชนชาวไทยจึงได้ร่วมกันน้อมถวายสักการะและความจงรักภักดีด้วยสํานึกในพระมหากรุณาธิคุณในวันดังกล่าวอย่างพร้อมเพรียงกัน.
ครั้งที่89/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-ยุติธรรม รับเรื่องราวร้องทุกข์จากประชาชน
วันพฤหัสบดีที่ 2 กุมภาพันธ์ 2560
ยุติธรรม รับเรื่องราวร้องทุกข์จากประชาชน
นายธวัชชัย ไทยเขียว รองปลัดกระทรวงยุติธรรม รับเรื่องจากนายสมยศ หยังกุล ผู้แทนผู้ประกอบอาชีพประมงพื้นบ้านและผู้ได้รับผลกระทบจากการประกอบอาชีพประมงพื้นบ้านด้วยเครื่องมือประจําที่ (โป๊ะ) จังหวัดกระบี่
เมื่อวันพฤหัสบดีที่ ๒ กุมภาพันธ์ 25๖๐ เวลา ๑๕.๒๐ น.
ณ ศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
นายธวัชชัย ไทยเขียว รองปลัดกระทรวงยุติธรรม
รับเรื่องจากนายสมยศ หยังกุล ผู้แทนผู้ประกอบอาชีพประมงพื้นบ้าน
และผู้ได้รับผลกระทบจากการประกอบอาชีพประมงพื้นบ้านด้วยเครื่องมือประจําที่ (โป๊ะ) จังหวัดกระบี่
เพื่อขอให้เป็นหน่วยงานกลางในการหาแนวทางช่วยเหลือและแก้ไขปัญหาผู้ได้รับผลกระทบ
จากการประกาศกําหนดพื้นที่จับสัตว์น้ําในท้องที่จังหวัดกระบี่
รัฐบาลไทย-ข่าวทำเนียบรัฐบาล-วิธีสังเกตพฤติกรรมและอารมณ์เด็ก
วันศุกร์ที่ 3 กรกฎาคม 2563
วิธีสังเกตพฤติกรรมและอารมณ์เด็ก
ในช่วงไวรัสโควิด-19
1.เด็กเครียด
-เศร้า แยกตัว
-หงุดหงิด
-วิตกกังวล
แสดงพฤติกรรมถดถอย
2.ไม่ลงโทษ
3.ยอมรับและให้กําลังใจ
4.ให้เด็กสื่อสาร
รัฐบาลไทย-ข่าวทำเนียบรัฐบาล-นายกรัฐมนตรีระบุไม่มีแนวคิดให้ทหารควบคุมกิจการพลังงาน ยืนยันจะดำเนินการตามกฎหมายหากมีการรวมกลุ่มประท้วง
วันอังคารที่ 28 มีนาคม 2560
นายกรัฐมนตรีระบุไม่มีแนวคิดให้ทหารควบคุมกิจการพลังงาน ยืนยันจะดําเนินการตามกฎหมายหากมีการรวมกลุ่มประท้วง
นายกรัฐมนตรีระบุไม่มีแนวคิดให้ทหารควบคุมกิจการพลังงาน ยืนยันจะดําเนินการตามกฎหมายหากมีการรวมกลุ่มประท้วง
นายกรัฐมนตรีระบุไม่มีแนวคิดให้ทหารควบคุมกิจการพลังงาน ยืนยันจะดําเนินการตามกฎหมายหากมีการรวมกลุ่มประท้วง
วันนี้ (28 มีนาคม 2560) เวลา 14.00 น. ณ บริเวณห้องโถงชั้นล่าง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีให้สัมภาษณ์ภายหลังการประชุมคณะรัฐมนตรี ถึงกรณีที่ ม.ร.ว.ปรีดิยาธร เทวกุล อดีตรองนายกรัฐมนตรีออกมาระบุว่ามี กลุ่มทหารเข้ามาแทรกแซงเนื้อหาพระราชบัญญัติ (พ.ร.บ.) ปิโตรเลียมแห่งชาติ โดยให้จัดตั้งบรรษัทน้ํามันขึ้นมาว่า ต้องทําความเข้าใจกันใหม่ กฎหมายฉบับนี้เริ่มตั้งแต่ปี 2557 พยายามจะออกมาก่อนหน้าที่ตนจะเข้ามาตําแหน่ง แต่ยังออกไม่ได้ เพราะหลายฝ่ายมีความคิดเห็นต่างกัน ซึ่งรัฐบาลชุดนี้ได้รับฟังและรวบรวมข้อคิดเห็นเหล่านั้นส่งไปที่สภานิติบัญญัติแห่งชาติ (สนช.) เพื่อให้คณะกรรมาธิการพลังงาน พิจารณา
ส่วนที่มีการมองว่าแอบใส่การจัดตั้งบรรษัทน้ํามัน เพื่อหวังให้ทหารเข้าไปดําเนินการนั้น ไม่ใช่หน้าที่ของกรมพลังงานทหาร  ซึ่งมีหน้าที่จํากัด ไม่สามารถทําได้ และไม่มีใครคิดนําผลประโยชน์มาเป็นของทหาร ฉะนั้นขอให้เข้าใจว่า เป็นข้อเสนอของภาคประชาชนจากหลายเครือข่ายเท่านั้น โดยคณะกรรมการวิสามัญได้พิจารณา และเคยแถลงเมื่อวันที่ 16 พฤษภาคม 2559 ว่าภาคประชาชนต้องการให้บรรจุการจัดตั้งบรรษัทน้ํามันเข้าไปด้วย ซึ่งเป็นเรื่องของ สนช.ที่จะเป็นผู้พิจารณา
นายกรัฐมนตรีกล่าวว่า “ผมไม่เคยมีแนวคิดอะไรที่จะให้ทหารเข้ามาดูแลทั้งสิ้น สิ่งที่รัฐบาลต้องการคือให้ พ.ร.บ.ปิโตรเลียมออกมาให้ได้ เพราะต้องดูเรื่องการลงทุนการขุดเจาะน้ํามัน ซึ่งมีหลายพื้นที่จะต้องมีการทําสัมปทาน ตอนนี้ยังไม่รู้ เนื่องจากวันข้างหน้าพลังงานเราจะขาดแคลน ไม่ใช่ว่าทําพรุ่งนี้ แล้วสามารถสร้างหรือเจาะแหล่งพลังงานได้ทันที ต้องใช้เวลาอีก 5 – 6 ปี กว่าบริษัทเขาจะเริ่มลงทุน ตัดสินใจหาเงินกู้ จึงต้องรีบทําในวันนี้ แต่หลายคนก็ชอบคิดว่าทําไมต้องรีบทํา แล้วก็ไม่ทัน หลายประเทศก็ไปลงทุนที่อื่น ไม่มาลงทุนประเทศที่มีปัญหาขนาดนี้ เพราะวุ่นวายไปหมด ทั้งที่ข้อมูลพื้นฐานเขารู้ว่าน้ํามันเรามีมากน้อยแค่ไหน สิ่งสําคัญเราเองไม่ยอมรับ กลุ่มพวกนี้ไม่เข้าใจทั้งสิ้น เรื่องนี้จะผิดหรือถูกไม่พิจารณากันมา ผมขี้เกียจยุ่งเกี่ยวด้วย ถ้ามันไม่ได้ขึ้นมาก็รับผิดชอบด้วยแล้วกัน”
ผู้สื่อข่าวถามว่า การเร่งรัดพิจารณาร่าง พ.ร.บ.ปิโตรเลียม เพื่อจัดบรรษัทน้ํามันจะนําไปสู่ความขัดแย้งหรือไม่ นายกรัฐมนตรีกล่าวว่า จากการสร้างการรับรู้ที่ภาคใต้เรื่องพลังงาน เพื่อให้เกิดความเข้าใจปรากฏว่าไม่ค่อยเข้าใจกัน และเข้าใจไม่ตรงกันหมดเลย จึงเป็นสาเหตุของความขัดแย้ง และท้ายที่สุดเราก็ทําอะไรไม่ได้เหมือนเดิม พร้อมกล่าวยืนยันว่า หากมีการมาประท้วงอีก จะต้องดําเนินการตามกฎหมาย เพราะให้อภัยไปหลายทีแล้ว ไม่ใช่เพราะว่ากลุ่มคนเหล่านี้ขัดแย้งกับรัฐบาล แต่ที่ต้องดําเนินการตามกฎหมาย ส่วนความคิดเห็นก็ขอให้ไปแสดงในช่องทางที่ถูกต้อง และขอให้ยอมรับกฎกติกา
----------------------------------------------------
รัฐบาลไทย-ข่าวทำเนียบรัฐบาล-“ยุติธรรม” พิจารณาร่างแผนพัฒนาชุมชนกาแลตาแป จังหวัดนราธิวาสให้เป็นบ้านกึ่งวิถี (Halfway House)
วันพุธที่ 15 สิงหาคม 2561
“ยุติธรรม” พิจารณาร่างแผนพัฒนาชุมชนกาแลตาแป จังหวัดนราธิวาสให้เป็นบ้านกึ่งวิถี (Halfway House)
“ยุติธรรม” พิจารณาร่างแผนพัฒนาชุมชนกาแลตาแป จังหวัดนราธิวาสให้เป็นบ้านกึ่งวิถี (Halfway House)
ในวันพุธที่ ๑๕ สิงหาคม ๒๕๖๑ เวลา ๐๙.๐๐ น.
ณ ห้องประชุมกองยุทธศาสตร์และแผนงาน ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเพื่อจัดทําร่างแผนพัฒนาชุมชนกาแลตาแป จังหวัดนราธิวาส
ให้เป็นบ้านกึ่งวิถี (Halfway House) ตามพระดําริพระเจ้าหลานเธอ พระองค์เจ้าพัชรกิติยาภา
เพื่อร่วมกันพิจารณาร่างแผนพัฒนาชุมชนกาแลตาแปให้เป็นบ้านกึ่งวิถี ปีงบประมาณ ๒๕๖๑ – ๒๕๖๒
ที่ผ่านการพิจารณาและระดมสมองจากผู้ที่เกี่ยวข้อง
เมื่อวันที่ ๓๐ – ๓๑ กรกฎาคม ๒๕๖๑ ณ โรงแรมเบสเวสเทิร์นพลัสแวนด้าแกรนด์ จังหวัดนนทบุรี
ให้มีองค์ประกอบที่สมบูรณ์ ครบถ้วน และครอบคลุมขั้นตอนการดําเนินงานการจัดตั้งบ้านกึ่งวิถีในทุกมิติ
ทั้งด้านการติดตามการขอใช้พื้นที่และการปรับปรุงอาคาร การเตรียมความพร้อมของชุมชน
การขอรับการสนับสนุนงบประมาณ การกําหนดหลักเกณฑ์ของสมาชิก
รวมทั้งการกําหนดโปรแกรมการเตรียมความพร้อมก่อนปล่อยที่ต้องเหมาะสม
และตรงกับความต้องการของผู้จะพ้นโทษ ทั้งด้านการสร้างงาน สร้างอาชีพ
การส่งเสริม สนับสนุนทุนประกอบอาชีพตามความถนัด
ตามเป้าหมายการทําให้บ้านกึ่งวิถีในชุมชนกาแลตาแปเป็นสถานที่พักอาศัยชั่วคราว
ในการฟื้นฟูร่างกายและจิตใจของผู้กระทําผิดที่ไม่มีที่พักอาศัยหรือยังไม่พร้อมจะกลับสู่สังคม
ให้ได้รับการพัฒนาศักยภาพ ทักษะทางสังคม และส่งเสริมอาชีพ
เพื่อให้สามารถกลับสู่สังคมและใช้ชีวิตได้เป็นปกติสุข
โดยมีเจ้าหน้าที่จากกรมคุมประพฤติ กรมราชทัณฑ์ สํานักงานคณะกรรมการป้องกันและปราบปรามยาเสพติด
และกองยุทธศาสตร์และแผนงาน สํานักงานปลัดกระทรวงยุติธรรม เข้าร่วมประชุมฯ
รัฐบาลไทย-ข่าวทำเนียบรัฐบาล-มาตรการภาษีสนับสนุนการซื้อขายทองคำแท่งตามสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้า ที่มีการรับมอบส่งมอบทองคำแท่ง
วันพุธที่ 15 พฤศจิกายน 2560
มาตรการภาษีสนับสนุนการซื้อขายทองคําแท่งตามสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้า ที่มีการรับมอบส่งมอบทองคําแท่ง
ครม.ได้มีมติเห็นชอบตามข้อเสนอของกระทรวงการคลังเกี่ยวกับร่างพระราชกฤษฎีกา ออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. ....  และร่างพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่..) พ.ศ...
ในการประชุมคณะรัฐมนตรีเมื่อวันที่ 14 พฤศจิกายน 2560 คณะรัฐมนตรีได้มีมติเห็นชอบตามข้อเสนอของกระทรวงการคลังเกี่ยวกับร่างพระราชกฤษฎีกา ออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... และร่างพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่..) พ.ศ. .... (มาตรการภาษีสนับสนุนการซื้อขายทองคําแท่งตามสัญญาซื้อขายล่วงหน้า ตามกฎหมายว่าด้วยสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้าที่มีการรับมอบส่งมอบทองคําแท่ง) ดังนี้
1. ให้ผู้มีเงินได้ซึ่งได้รับเงินได้ส่วนที่เกินกว่าที่ลงทุนจากการขายทองคําแท่งที่มีความบริสุทธิ์ร้อยละ 99.99 ตามสัญญาซื้อขายล่วงหน้า ตามกฎหมายว่าด้วยสัญญาซื้อขายล่วงหน้าซึ่งกระทําในศูนย์ซื้อขายสัญญาซื้อขายล่วงหน้าและยอมให้ผู้จ่ายเงินได้หักภาษี ณ ที่จ่าย ในอัตราร้อยละ 15 ของเงินได้ดังกล่าว เมื่อถึงกําหนดยื่นรายการเพื่อเสียภาษีเงินได้ให้ได้รับยกเว้นไม่ต้องนําเงินได้ดังกล่าวมารวมคํานวณเพื่อเสียภาษีเงินได้ ทั้งนี้ เฉพาะกรณีที่ผู้มีเงินได้ไม่ขอรับเงินภาษีที่ถูกหักไว้นั้นคืนหรือไม่ขอเครดิตเงินภาษี ที่ถูกหักไว้นั้น ไม่ว่าทั้งหมดหรือบางส่วน
2. ให้ผู้มีเงินได้ซึ่งได้รับเงินได้จากเงินชดเชยที่ได้รับจากกรณีเลื่อนการรับมอบส่งมอบทองคําแท่งที่มีความบริสุทธิ์ร้อยละ 99.99 ตามสัญญาซื้อขายล่วงหน้า ตามกฎหมายว่าด้วยสัญญาซื้อขายล่วงหน้าซึ่งกระทําในศูนย์ซื้อขายสัญญาซื้อขายล่วงหน้า และยอมให้ผู้จ่ายเงินได้หักภาษี ณ ที่จ่าย ในอัตรา ร้อยละ 15 ของเงินได้ดังกล่าว เมื่อถึงกําหนดยื่นรายการเพื่อเสียภาษีเงินได้ให้ได้รับยกเว้นไม่ต้องนําเงินได้ดังกล่าว มารวมคํานวณเพื่อเสียภาษีเงินได้ ทั้งนี้ เฉพาะกรณีที่ผู้มีเงินได้ไม่ขอรับเงินภาษีที่ถูกหักไว้นั้นคืนหรือไม่ขอเครดิตเงินภาษีที่ถูกหักไว้นั้น ไม่ว่าทั้งหมดหรือบางส่วน
3. ให้ยกเว้นภาษีมูลค่าเพิ่มสําหรับการขายทองคําแท่งตามสัญญาซื้อขายล่วงหน้า ตามกฎหมายว่าด้วยสัญญาซื้อขายล่วงหน้าซึ่งกระทําในศูนย์ซื้อขายสัญญาซื้อขายล่วงหน้า ทั้งนี้ เฉพาะทองคําแท่ง ที่มีความบริสุทธิ์ร้อยละ 99.99 ที่ยังมิได้ประกอบขึ้นเป็นทองรูปพรรณหรือของรูปพรรณ
ทั้งนี้ ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
มาตรการดังกล่าว จะเป็นการสนับสนุนการซื้อขายทองคําในตลาดสัญญาซื้อขายล่วงหน้าในประเทศไทย และเพื่อให้มีการกํากับดูแลธุรกิจทองคําของประเทศไทย รวมทั้งจะเป็นการสร้างเสถียรภาพต่อระบบการเงินของประเทศไทย
ศูนย์สารนิเทศสรรพากร (RD Intelligence Center) กรมสรรพากร
โทร. 1161
รัฐบาลไทย-ข่าวทำเนียบรัฐบาล-สธ. ขอประชาชนร่วมกันรณรงค์ลดกิจกรรมที่ทำให้เกิดฝุ่นอย่างต่อเนื่อง
วันศุกร์ที่ 1 กุมภาพันธ์ 2562
สธ. ขอประชาชนร่วมกันรณรงค์ลดกิจกรรมที่ทําให้เกิดฝุ่นอย่างต่อเนื่อง
กระทรวงสาธารณสุข ชี้สถานการณ์ฝุ่นละอองดีขึ้นในบางพื้นที่และบางช่วงเวลาจากความร่วมมือของประชาชนและสื่อมวลชน ขอความร่วมมือช่วยกันลดกิจกรรมที่ทําให้เกิดฝุ่นต่อเนื่อง ไม่แนะนําให้ใส่หน้ากากป้องกันฝุ่นในการวิ่งออกกําลังกาย
กระทรวงสาธารณสุข ชี้สถานการณ์ฝุ่นละอองดีขึ้นในบางพื้นที่และบางช่วงเวลาจากความร่วมมือของประชาชนและสื่อมวลชน ขอความร่วมมือช่วยกันลดกิจกรรมที่ทําให้เกิดฝุ่นต่อเนื่อง ไม่แนะนําให้ใส่หน้ากากป้องกันฝุ่นในการวิ่งออกกําลังกาย หน่วยงานที่จัดกิจกรรมกลางแจ้งขอให้ประเมินสถานการณ์ฝุ่นละอองขนาดเล็ก PM2.5
วันนี้ (1 กุมภาพันธ์ 2562) ที่กระทรวงสาธารณสุข จังหวัดนนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ศูนย์ปฏิบัติการด้านการแพทย์และสาธารณสุข (EOC) ได้เฝ้าระวังสถานการณ์ฝุ่นละอองขนาดไม่เกิน 2.5 ไมครอน (PM2.5) ในเขตกทม.และปริมณฑล โดยกรมควบคุมมลพิษคาดว่าในพรุ่งนี้ ปริมาณ PM2.5 มีแนวโน้มลดลงในหลายพื้นที่ ซึ่งมาจากความร่วมมือของประชาชน สื่อมวลชน และหน่วยงานต่าง ๆ ที่ร่วมดําเนินการมาตรการในการบรรเทาสถานการณ์อย่างเข้มข้นและต่อเนื่อง เช่น การประกาศปิดเรียน การตรวจจับรถควันดํา อย่างไรก็ตามในบางพื้นที่ยังมีผลกระทบต่อสุขภาพ จึงขอความร่วมมือประชาชนช่วยกันลดกิจกรรมที่ทําให้เกิดฝุ่นต่อเนื่อง
นายแพทย์สุขุมกล่าวต่อว่า วันนี้ ได้ส่งทีมปฏิบัติกรมอนามัย แจกหน้ากากป้องกันฝุ่นและให้ความรู้ในการดูแลสุขภาพแก่ประชาชนที่ศูนย์การค้าเซ็นทรัลเวิลด์ ร่วมรณรงค์กับทีมข่าวที่ซอยละลายทรัพย์ สนับสนุนหน้ากากอนามัยให้สํานักการศึกษา กรุงเทพมหานคร 5,000 ชิ้น และสนับสนุนแผ่นพับความรู้ให้สํานักอนามัย กรุงเทพมหานคร รวมทั้งได้ให้โรงพยาบาลในสังกัด ที่อยู่ในกทม.และปริมณฑล เปิดหน่วยคัดกรองโรคภูมิแพ้จากฝุ่นละออง
สําหรับกิจกรรมวิ่งเพื่อสุขภาพที่หลายหน่วยงานได้กําหนดไว้ว่าจะจัดในช่วงนี้ ขอให้ประเมินสถานการณ์ว่ามีปริมาณฝุ่น PM2.5 อยู่ในระดับที่มีผลกระทบต่อสุขภาพหรือไม่ และไม่แนะนําให้สวมหน้ากากป้องกันฝุ่นขณะวิ่ง เพราะจะต้องใช้แรงในการหายใจเพิ่มขึ้น ร่างกายเหนื่อยมากขึ้น สําหรับโครงการที่กระทรวงสาธารณสุขจัด “วิ่งทั่วไทย เพื่อโลกไร้มะเร็ง” ของกรมการแพทย์ ได้เลื่อนการวิ่งที่สนามพุทธมณฑล จังหวัดนครปฐม และสระเก็บน้ําพระรามเก้า อําเภอธัญบุรี จังหวัดปทุมธานี ในวันที่ 3 กุมภาพันธ์ 2562 ออกไปก่อนจนกว่าสภาพอากาศจะดีขึ้น
********************************* 1 กุมภาพันธ์ 2562
รัฐบาลไทย-ข่าวทำเนียบรัฐบาล-นายกฯ เตรียมลงพื้นที่พิษณุโลก-สุโขทัย จันทร์และอังคารนี้ พร้อมผลักดันการแก้ไขปัญหาความยากจน ดึงศักยภาพพื้นที่ เพื่อส่งเสริมการท่องเที่ยวและเชื่อมโยงเศรษฐกิจกับประเทศลุ่มน้ำโขง
วันเสาร์ที่ 23 ธันวาคม 2560
นายกฯ เตรียมลงพื้นที่พิษณุโลก-สุโขทัย จันทร์และอังคารนี้ พร้อมผลักดันการแก้ไขปัญหาความยากจน ดึงศักยภาพพื้นที่ เพื่อส่งเสริมการท่องเที่ยวและเชื่อมโยงเศรษฐกิจกับประเทศลุ่มน้ําโขง
นายกฯ เตรียมลงพื้นที่พิษณุโลก-สุโขทัย จันทร์และอังคารนี้ พร้อมผลักดันการแก้ไขปัญหาความยากจน ดึงศักยภาพพื้นที่ เพื่อส่งเสริมการท่องเที่ยวและเชื่อมโยงเศรษฐกิจกับประเทศลุ่มน้ําโขง
วันนี้ (23 ธันวาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา เตรียมลงพื้นที่ประชุมคณะรัฐมนตรี (ครม.) นอกสถานที่อย่างเป็นทางการครั้งสุดท้ายของปี 2560 ในวันอังคารที่จะถึงนี้ ซึ่งนายกฯ และ ครม.มีกําหนดการลงพื้นที่ จ.พิษณุโลก และ จ.สุโขทัย ก่อนการประชุม ครม. โดยมีวาระสําคัญคือ การประชุมยุทธศาสตร์การพัฒนาภาคเหนือ ตรวจเยี่ยมชุมชนต้นแบบการพัฒนาเศรษฐกิจแบบ Bio Economy ตรวจเยี่ยมโครงการบางระกําโมเดล การอนุรักษ์และส่งเสริมการท่องเที่ยวทางประวัติศาสตร์ และพบปะประชาชนทั้ง 2 จังหวัด
“นายกฯ กล่าวว่า ปัญหาสําคัญของภาคเหนือคือ ประชากรส่วนใหญ่ยังยากจน โครงสร้างพื้นฐานของเมืองศูนย์กลางยังไม่สมบูรณ์ โดยเฉพาะระบบขนส่งสาธารณะและสนามบิน พื้นที่การเกษตรส่วนใหญ่อยู่นอกเขตชลประทาน และสินค้าเกษตรยังมีมูลค่าไม่สูงนัก”
ดังนั้น ทิศทางที่สําคัญในการพัฒนาภาคเหนือข้อหนึ่ง คือ การแก้ไขปัญหาความยากจน พร้อมทั้งดึงศักยภาพที่มีอยู่ ไม่ว่าจะเป็นการมีแหล่งวัฒนธรรมที่มีเอกลักษณ์ การมีที่ตั้งเชื่อมโยงกับภาคกลางและกลุ่มประเทศในลุ่มแม่น้ําโขง ไปส่งเสริมการท่องเที่ยวและธุรกิจบริการต่อเนื่องให้มีคุณภาพและสร้างมูลค่าให้สูงขึ้น รวมทั้งใช้โอกาสจากเขตเศรษฐกิจพิเศษ และเขตแดนที่ติดกับประเทศเพื่อนบ้าน เพื่อพัฒนาให้เป็น“ฐานเศรษฐกิจสร้างสรรค์มูลค่าสูง เชื่อมโยงเศรษฐกิจกับประเทศในกลุ่มอนุภูมิภาคลุ่มแม่น้ําโขง”
นอกจากนี้ นายกฯ ยังกล่าวด้วยว่า การทําลายทรัพยากรธรรมชาติโดยเฉพาะป่าไม้ พื้นที่ป่าต้นน้ําที่มีความเสื่อมโทรม และปัญหาหมอกควัน ก็เป็นสิ่งที่จะต้องเร่งแก้ไขและทําอย่างต่อเนื่องจริงจัง
“สิ่งที่นายกฯ รอคอยคือ การได้พบปะกับพี่น้องประชาชนชาวพิษณุโลก และผู้นําท้องถิ่นของสุโขทัย ซึ่งเป็นโอกาสอันดีที่จะได้รับฟังปัญหาความเดือดร้อน และจะได้สร้างความเข้าใจถึงทิศทางและอนาคตของประเทศอีกด้วย”
รัฐบาลไทย-ข่าวทำเนียบรัฐบาล-ก.แรงงาน รับมอบน้ำมันพืชหยก 10 ลัง เติมเต็มตู้แรงงานปันสุข บรรเทาความเดือดร้อนโควิด - 19
วันเสาร์ที่ 23 พฤษภาคม 2563
ก.แรงงาน รับมอบน้ํามันพืชหยก 10 ลัง เติมเต็มตู้แรงงานปันสุข บรรเทาความเดือดร้อนโควิด - 19
กระทรวงแรงงาน รับมอบผลิตภัณฑ์น้ํามันพืช 10 ลัง จากบริษัท ล่ําสูง (ประเทศไทย) จํากัด นําไปเติมตู้แรงงานปันสุข ให้ประชาชนได้หยิบไปใช้ในการดํารงชีวิต บรรเทาความเดือดร้อนจากโควิด - 19
เมื่อวันที่ 22 พฤษภาคม 2563 พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน ร่วมรับมอบผลิตภัณฑ์น้ํามันพืชหยก จาก นายวิรัตน์ สุวรรณรัตน์ Vice President-Human Resources​ จํานวน 10 ลัง ณ บริเวณชั้นล่าง อาคารกระทรวงแรงงาน เพื่อร่วมเป็นส่วนหนึ่งในการบริจาคให้ความช่วยเหลือแบ่งปันนําน้ํามันพืชไปเติมในตู้แรงงานปันสุข เพื่อให้ประชาชนผู้ได้รับผลกระทบโควิด – 19 ได้หยิบไปใช้ดํารงชีวิต
สําหรับตู้แรงงานปันสุข กระทรวงแรงงานได้จัดตั้งขึ้นมาตั้งแต่วันที่ 13 พฤษภาคมที่ผ่านมา ณ บริเวณประตู 1 กระทรวงแรงงาน ซึ่งแต่ละวันจะมีผู้บริหาร ข้าราชการ เจ้าหน้าที่ และประชาชนทั่วไปนําสิ่งของอุปโภคบริโภคที่จําเป็นต่อการดํารงชีวิตมาเติมในตู้แรงงานปันสุขอย่างต่อเนื่อง เพื่อแบ่งปันให้ผู้ที่กําลังประสบปัญหาในการดําเนินชีวิตสามารถหยิบไปใช้ได้ และเป็นการลดภาระด้านค่าใช้จ่าย ในขณะเดียวกันผู้ที่ต้องการแบ่งปันก็สามารถนําสิ่งของมาบริจาคตู้นี้ เพื่อร่วมเป็นกําลังใจและช่วยเหลือให้ทุกคนก้าวพ้นวิกฤติโควิด -19 ไปด้วยกัน
+++++++++++++++++++
กองเผยแพร่และประชาสัมพันธ์
22 พฤษภาคม 2563
รัฐบาลไทย-ข่าวทำเนียบรัฐบาล-พ.ร.บ.การพิสูจน์และยืนยันตัวตนทางดิจิทัล
วันพฤหัสบดีที่ 20 กันยายน 2561
พ.ร.บ.การพิสูจน์และยืนยันตัวตนทางดิจิทัล
รัฐบาลอนุมัติร่าง พ.ร.บ.การพิสูจน์และยืนยันตัวตนทางดิจิทัล เพื่อเพิ่มความปลอดภัยในการทําธุรกรรมทางอิเล็กทรอนิกส์ให้แก่ประชาชน
พฤหัสบดีที่ 20 ก.ย.61
พ.ร.บ.การพิสูจน์และยืนยันตัวตนทางดิจิทัล
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติร่าง พ.ร.บ.การพิสูจน์และยืนยันตัวตนทางดิจิทัล เพื่อเพิ่มความปลอดภัยในการทําธุรกรรมทางอิเล็กทรอนิกส์ให้แก่ประชาชน เช่น การเปิดบัญชีธนาคารหรือขอสินเชื่อผ่านระบบออนไลน์ โดยให้มีคณะกรรมการเป็นผู้วางหลักเกณฑ์กํากับดูแลผู้ให้บริการระบบพิสูจน์และยืนยันตัวตน ซึ่งผู้ให้บริการระบบจะต้องประกอบการในรูปบริษัทและได้รับอนุญาตให้ประกอบธุรกิจนี้ และต้องมีระบบรักษาความปลอดภัยของข้อมูลที่จะส่งไปมาผ่านระบบ หากมีข้อมูลรั่วไหลจนผู้ใช้บริการได้รับความเสียหายจะต้องชดใช้สินไหมทดแทน หากฝ่าฝืนจะมีโทษปรับไม่เกิน 300,000 บาท และปรับเพิ่มอีกวันละ 10,000 บาทจนกว่าจะทําให้ถูกต้อง เป็นต้น ทั้งนี้ เพื่อให้ประชาชนเกิดความอุ่นใจในการใช้บริการ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คลังยืนยันกู้เงินชดเชยขาดดุลงบประมาณเพื่อขับเคลื่อนเศรษฐกิจสามารถกระทำได้
วันอังคารที่ 18 กุมภาพันธ์ 2563
คลังยืนยันกู้เงินชดเชยขาดดุลงบประมาณเพื่อขับเคลื่อนเศรษฐกิจสามารถกระทําได้
ผู้ช่วยรัฐมนตรีคลังยืนยันการกู้เงิน 2 หมื่นล้านบาท เพื่อชดเชยขาดดุลงบประมาณเป็นขั้นตอนปกติ ไม่ใช่เรื่องผิดปกติ ย้ําอยู่ในกรอบวินัยการเงินการคลังอย่างเคร่งครัด
กรุงเทพฯ--18 ก.พ.63-- นายชาญกฤช เดชวิทักษ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงการคลัง) กล่าวว่า ตามที่ราชกิจจานุเบกษา เผยแพร่เรื่องการกู้เงินเพื่อชดเชยการขาดดุลงบประมาณ โดยการทําสัญญากู้ยืมเงิน (Term Loan) ในปีงบประมาณ พ.ศ.2563 ครั้งที่ 1 เพื่อชดเชยการขาดดุลงบประมาณ ประจําปีงบประมาณ 2562 ที่มีการขยายระยะเวลาเงินกู้ออกไป ภายหลังจากวันสิ้นปีงบประมาณ สําหรับการเบิกจ่ายกันเหลื่อมปี โดยการทําสัญญากู้ยืมเงิน (Term Loan) จากธนาคารออมสินและธนาคารกรุงไทย วงเงินกู้รวม 20,000 ล้านบาท อายุเงินกู้ 1 ปี 6 เดือน นับตั้งแต่วันที่ 25 ธันวาคม 2562 ครบกําหนดชําระต้นเงินกู้ทั้งจํานวนในวันที่ 24 มิถุนายน 2564 คิดอัตราดอกเบี้ยเท่ากับอัตราดอกเบี้ยอ้างอิงระยะสั้นตลาดกรุงเทพ (BIBOR) ระยะ 6 เดือน ประกาศโดยธนาคารแห่งประเทศไทยเป็นฐานในการคํานวณอัตราดอกเบี้ยเงินกู้ลบด้วยส่วนต่าง (Spread) เฉลี่ยร้อยละ 0.15019 (ศูนย์จุดหนึ่งห้าศูนย์หนึ่งเก้า) ต่อปี
ทั้งนี้ทางรัฐบาลได้จัดตั้งงบประมาณปี 63 วงเงิน 3.2 ล้านล้านบาท เป็นงบประมาณแบบขาดดุลต่อเนื่อง เพื่อยกระดับการพัฒนาของประเทศ เงินส่วนใหญ่ใช้จ่ายเป็นค่าจ้างประจําของข้าราชการ ไม่มีเงินเหลือไปลงทุนพัฒนาประเทศ ประกอบกับสถานการณ์เศรษฐกิจโลกผันผวน ส่งผลให้เศรษฐกิจของประเทศอยู่ในภาวะเปราะบาง การดําเนินนโยบายของรัฐบาลจึงจําเป็นต้องสวนทางกับภาวะเศรษฐกิจ (Counter-Cyclical Fiscal Policy) มุ่งลงทุนเพื่อการพัฒนา สร้างรายได้ และรักษาเสถียรภาพทางเศรษฐกิจ รวมทั้งเร่งรัดการลงทุนในโครงสร้างพื้นฐานของประเทศ เพื่อเพิ่มขีดความสามารถในการแข่งขันของประเทศและเพิ่มศักยภาพของภาคเอกชนในการลงทุนและการจ้างงาน
"การกู้เงินมาชดเชยการขาดดุลงบประมาณจึงเป็นสิ่งที่จําเป็นและสามารถกระทําได้ เป็นเรื่องปกติ เพราะที่ผ่านมาได้กู้เพื่อชดเชยการขาดดุลงบประมาณมาหลายปี เพื่อขับเคลื่อนเศรษฐกิจ ที่ผ่านมามีสถาบันการเงินทั้งในและต่างประเทศต่างแสดงความประสงค์ให้รัฐบาลกู้เงินเป็นจํานวนมาก เพราะรัฐบาลมีความมั่นคงสูง ประกอบกับในช่วงนี้อัตราดอกเบี้ยในท้องตลาดปรับตัวลงมาอยู่ในระดับที่ค่อนข้างต่ํา และระบบธนาคารก็มีสภาพคล่องสูง จึงเป็นจังหวะที่เหมาะในการกู้เงินจากสถาบันการเงินของรัฐ ขอให้พี่น้องประชาชนสบายใจได้ เพราะถึงแม้จะจัดทํางบประมาณขาดดุลและต้องมีการกู้เงินบ้าง แต่กระทรวงการคลังสามารถดูแลให้อยู่ในกรอบวินัยการคลังอย่างเคร่งครัด และในอนาคตจะพยายามจัดทํางบประมาณแบบสมดุลโดยเร็วที่สุด” นายชาญกฤชกล่าว
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 24 กรกฎาคม 2561
วันพุธที่ 25 กรกฎาคม 2561
สรุปข่าวการประชุมคณะรัฐมนตรี 24 กรกฎาคม 2561
นายกรัฐมนตรีเป็นประธานประชุมคณะรัฐมนตรีอย่างเป็นทางการนอกสถานที่ ครั้งที่ 5/2561
รัฐบาลไทย-ข่าวทำเนียบรัฐบาล-นางปิยนุช ผู้ตรวจราชการกระทรวงดิจิทัลฯ ร่วมการประชุมคณะกรรมการจัดการ สมัยที่ 43 ขององค์การโทรคมนาคมแห่งเอเซียและแปซิฟิก (APT)
วันจันทร์ที่ 16 ธันวาคม 2562
นางปิยนุช ผู้ตรวจราชการกระทรวงดิจิทัลฯ ร่วมการประชุมคณะกรรมการจัดการ สมัยที่ 43 ขององค์การโทรคมนาคมแห่งเอเซียและแปซิฟิก (APT)
นางปิยนุช ผู้ตรวจราชการกระทรวงดิจิทัลฯ ร่วมการประชุมคณะกรรมการจัดการ สมัยที่ 43 ขององค์การโทรคมนาคมแห่งเอเซียและแปซิฟิก (APT)
เมื่อวันที่ 13 ธันวาคม 2562 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทย และคณะ ได้เข้าร่วมการประชุมคณะกรรมการจัดการ สมัยที่ 43 ขององค์การโทรคมนาคมแห่งเอเชียและแปซิฟิก (APT) ซึ่งงานจัดขึ้นระหว่างวันที่ 10 – 13 ธันวาคม 2562 ณ โรงแรมรอยัล ออคิด เชอราตัน กรุงเทพมหานคร การประชุมคณะกรรมการจัดการฯ เป็นการประชุมประจําปีของ APT เพื่อพิจารณาโครงการและกิจกรรมของ APT และรายงานผลการดําเนินงานในปีที่ผ่านมา โดยการประชุมครั้งนี้ มีผู้เข้าร่วม 113 คน จากประเทศสมาชิก 24 ประเทศ และองค์การระหว่างประเทศอื่น ๆ ในโอกาสนี้ ผู้ตรวจราชการกระทรวงฯ ได้ร่วมกล่าวถ้อยแถลงแสดงความยินดีกับ APT ในโอกาสครบรอบ 40 ปี ของการก่อตั้งองค์การฯ และกล่าวถึงนโยบายและการดําเนินงานที่สําคัญของกระทรวงฯ อาทิ โครงการเน็ตประชารัฐ การจัดตั้งสถาบัน IoT รวมถึงการออกพระราชบัญญัติการรักษาความมั่นคงปลอดภัยไซเบอร์ พ.ศ. 2562 และพระราชบัญญัติการคุ้มครองข้อมูลส่วนบุคคล พ.ศ. 2562 และมีความสอดคล้องกับแถลงการณ์ของรัฐมนตรี ICT ภูมิภาคเอเชียและแปซิฟิก พ.ศ. 2562 ที่มุ่งเน้นการปรับเปลี่ยนเข้าสู่ยุคดิจิทัล นวัตกรรมและสิ่งสร้างสรรค์ และการสร้างความเชื่อมั่นด้านดิจิทัล ทั้งนี้ ไทยในฐานะประเทศสมาชิกจะร่วมมือและสนับสนุน APT ในการผลักดันให้เกิด การพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิกต่อไป
******************